Satukan Rasa

Satukan Rasa ialah sebuah siri drama televisyen Malaysia 2019 arahan Hadith Omar. Dibintangi oleh Siti Nordiana, dan Khai Bahar. Siri drama ini memulakan tayangan perdana di Slot MegaDrama, Astro Ria bermula 4 November 2019 menggantikan Demi Rindumu Drama Satukan Rasa. MyInfoTaip. Dicapai 4 Ogos 2021 

Sinopsis
Kisah Indah Suhaila, seorang balu sedang selesa menjalani hidupnya sebagai pekerja servis party. Indah pernah menjadi seorang penyanyi terkenal dahulukala terpaksa masuk semula dalam industri musik tanah air apabila dia ditugaskan untuk membantu Jai, seorang penyanyi viral yang mempunyai masalah rasa gemuruh. Segalanya bermula apabila Ben menawarkan Indah untuk menjadi pengurus artis dan menjadi guru vokal untuk Jai bagi menghadapi masalah gemuruhnya itu. Pada mulanya Indah menolak tawaran tersebut namun demi menambahkan pendapatan dan melariskan perniagaan kedai mereka akhirnya Indah mengalah dan mula menerima tawaran tersebut. Pertengkaran sering terjadi diantara Indah dan Jai akhirnya menimbulkan bibit-bibit cinta diantara mereka. 

Namun begitu, perhubungan tersebut mendapat tentangan Pak Bakri, iaitu ayah kepada Jai. Pak Bakri sebenarnya berasa tidak begitu menyenangi keputusan Jai untuk berhenti belajar demi menjadi seorang penyanyi. Berkat bantuan dan pujukan abang kandung Jai iaitu Shah, Pak Bakri akhirnya mengalah dan merestui keputusan Jai tersebut. Hubungan Indah dan Jai menjadi rumit apabila bos mereka, Ben juga dalam diam menyimpan perasaan terhadap Indah. Maka terjadilah konflik cinta tiga segi diantara mereka.

Pelakon

Watak utama
 Siti Nordiana sebagai Indah Suhaila
 Khai Bahar sebagai Jai Bakri

Watak sokongan
 Nine sebagai Ben
 Shasha Abedul sebagai Dede
 Yusuf Bahrin sebagai Shah Bakri
 Isyariana Che Azmi sebagai Ayu Saerah
 Che' Kem sebagai Pak Bakri
 Nina Juren sebagai Datin Amelia
 Nadya Syahera sebagai Yatt
 Ainin Batrisya sebagai Aira
 Raja Azmi sebagai Kalthom

Penampilan khas
 Naqiu Boboy sebagai Suami Indah (kemunculan kameo)

Rujukan